|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |  |
| --- | --- | --- |
| **2024.gada 25.jūlijā** | **Nr. GND/2024/421**  **(protokols Nr.15; 48.p.)**   |  | | --- | |  | |

**Par projekta “Brīvības ielas atjaunošana posmā no Parka ielas līdz Upes ielai Gulbenē” pieteikuma iesniegšanu Satiksmes ministrijā un projekta finansējuma nodrošināšanu**

Gulbenes novada pašvaldība, pamatojoties uz 2008.gada 11.marta Ministru kabineta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” VIII sadaļu, gatavo iesniegšanai Satiksmes ministrijā pieteikumu pilsētu tranzīta ielu atjaunošanas līdzfinansējuma saņemšanai no valsts budžeta.

Projekta “Brīvības ielas atjaunošana posmā no Parka ielas līdz Upes ielai Gulbenē” ietvaros būvniecības kopējās izmaksas ar pievienotās vērtības nodokli ir līdz 1 815 000.00 EUR (viens miljons astoņi simti piecpadsmit tūkstoši *euro*), no tām valsts budžeta finansējums 75% jeb līdz 1 361 250.00 EUR (viens miljons trīs simti sešdesmit viens tūkstotis divi simti piecdesmit *euro*), pašvaldības līdzfinansējums 25% jeb līdz 453 750.00 EUR (četri simti piecdesmit trīs tūkstoši septiņi simti piecdesmit *euro*). Pēc projekta visu iepirkumu procedūru pabeigšanas projekta finansējuma summas var tikt precizētas. Projekta īstenošanas laiks ir līdz 2026.gada beigām.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos, kā arī ievērojot Ministru kabineta 2008.gada 11.marta noteikumu Nr. 173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” prasības, un ņemot vērā Finanšu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta pieteikuma “Brīvības ielas atjaunošana posmā no Parka ielas līdz Upes ielai Gulbenē” iesniegšanu izvērtēšanai Satiksmes ministrijā.

2. Projekta apstiprināšanas gadījumā NODROŠINĀT projekta realizācijai nepieciešamo līdzfinansējumu līdz EUR 453 750.00 EUR (četri simti piecdesmit trīs tūkstoši septiņi simti piecdesmit *euro*) apmērā no Gulbenes novada pašvaldības 2025.gada un 2026.gada budžeta.

3. ATZĪT par spēku zaudējušu Gulbenes novada domes 2023.gada 27. jūlija lēmumu Nr. GND/2023/745 (protokols Nr.10; 79.p.) “Par projekta “Brīvības ielas atjaunošana posmā no Parka ielas līdz Upes ielai Gulbenē” pieteikuma iesniegšanu Satiksmes ministrijā un projekta finansējuma nodrošināšanu”.

Gulbenes novada pašvaldība domes priekšsēdētājs A.Caunītis